25 अप्रैल को ऑफिशियल अनाउंसमेंट कर सकते हैं, इसी दिन 2020 का इलेक्शन लड़ने की घोषणा की थी
US Presidential Election 2024 - जो बाइडेन ने साफ कर दिया है कि वो 2024 में होने वाले US प्रेसिडेंट इलेक्शन में उतरने का मन बना रहे हैं। उन्होंने 15 अप्रैल को आयरलैंड में एक रैली में कहा था
आखिरकार जो बाइडेन ने साफ कर दिया है कि वो 2024 में होने वाले US प्रेसिडेंट इलेक्शन में उतरने का मन बना रहे हैं। उन्होंने 15 अप्रैल को आयरलैंड में एक रैली में कहा था कि वो इसकी तैयारियां कर रहे हैं। अब न्यूयॉर्क टाइम्स की रिपोर्ट के मुताबिक, बाइडेन 25 अप्रैल को चुनाव लड़ने का ऑफिशियल अनाउंसमेंट कर सकते हैं। वो एक वीडियो के जरिए इसकी घोषणा करेंगे।
इस मामले की जानकारी रखने वाले एक अधिकारी ने कहा- प्रेसिडेंट बाइडेन ने फिलहाल कोई तारीख तय नहीं की है। 2019 में 25 अप्रैल के ही दिन उन्होंने 2020 का चुनाव लड़ने की घोषणा की थी। तब भी उन्होंने एक वीडियो जारी कर इलेक्शन कैंपेन शुरू किया था। इसलिए माना जा रहा है कि वो 25 अप्रैल को ही 2024 इलेक्शन लड़ने का ऑफिशियल अनाउंसमेंट कर सकते हैं। हालांकि, घोषणा की तारीख आगे बढ़ने के चांस भी हैं।
अमेरिका के सबसे उम्रदराज प्रेसीडेंट हैं बाइडेन
बाइडेन अमेरिका में राष्ट्रपति पद संभालने वाले सबसे बुजुर्ग नेता हैं। 80 साल के डेमोक्रेट नेता ने 20 जनवरी 2021 को राष्ट्रपति पद की शपथ ली थी। उन्होंने रिपब्लिक के उम्मीदवार डोनाल्ड ट्रंप को हराकर अमेरिका की सत्ता हासिल की थी। अगर वो 2024 का इलेक्शन जीत जाते हैं तो ये उनका दूसरा कार्यकाल होगा। इसके खत्म होते तक बाइडेन 86 साल के हो जाएंगे।
दोबारा चुनाव लड़ने का प्लान है : बाइडेन
15 अप्रैल को आयरलैंड में एक रैली के दौरान बाइडेन ने दूसरी बार राषट्रपति चुनाव में खड़े होने की ओर इशारा किया था। उन्होंने कहा था- दोबारा चुनाव लड़ने का प्लान है। वहीं, उनके सपोर्टर्स का कहना है कि बाइडेन को घोषणा करने की कोई जल्दबाजी नहीं है। ट्रम्प की पार्टी की तरह बाइडेन की पार्टी में उन्हें चैलेंज करने वाला कोई नेता नहीं है।
दरअसल, रिपब्लिकन पार्टी की तरफ से डोनाल्ड ट्रम्प ने चुनाव लड़ने की घोषणा की। उनकी पार्टी के कई नेता उन्हें चैलेंज करने के लिए तैयार हैं। वहीं, उनके खिलाफ कई आरोप भी हैं, जो चुनाव में अड़चने पैदा कर सकते हैं। ट्रम्प पर फैमिली बिजनेस की धोखाधड़ी, US कैपिटल पर हमले में उनका हाथ, 2020 के चुनाव को पलटने की कोशिश और मार-ए-लागो में डॉक्यूमेंट्स छिपाने के आरोप हैं। जिनकी जांच चल रही है। अगर वे दोषी पाए जाते हैं तो जीत के बावजूद उन्हें डिस्क्वॉलिफाई कर दिया जाएगा।
16 नवंबर को ट्रम्प ने की थी घोषणा, कहा था- मेरे चुनाव लड़ने से बहुत लोग खुश होंगे
ट्रम्प ने 16 नवंबर 2022 को बताया कि वो 2024 का चुनाव लड़ेंगे। उन्होंने कहा था- अमेरिका को फिर से महान और गौरवशाली बनाने के लिए मैं राष्ट्रपति पद के लिए अपनी उम्मीदवारी की घोषणा कर रहा हूं। इसके पहले सिओक्स सिटी में एक रैली में उन्होंने कहा था- देश को सुरक्षित बनाने के लिए, मैं दोबारा चुनाव में खड़ा हो सकता हूं। मैं बस इतना कहना चाहूंगा कि आप सब तैयार हो जाएं।
एक इंटरव्यू में उन्होंने कहा था- मेरे चुनाव लड़ने से बहुत लोगों को खुशी होगी। सब चाहते हैं कि मैं इलेक्शन में खड़ा हो जाऊं। मेरी पॉपुलैरिटी ज्यादा है। मैं, प्रेसिडेंट कैंडिडेट पर किए जाने वाले हर तरह के पोल और सर्वे में भी आगे हूं।
खबर से जुड़ा GK पढ़ें... 
